Il-Kandidat Demokratiku għall-Elezzjoni Presidenzjali fl-Istati Uniti Joe Biden qal li mhux se jħalli l-kwistjoni Brexit thedded il-paċi fl-Irlanda ta' Fuq jekk hu jkun elett President Amerikan f'Novembru li ġej. Huwa nsista wkoll li kull tip ta' kummerċ li jsir bejn l-Istati Uniti u r-Renju Unit ried jirrispetta l-Ftehim ta' Belfast. Dan kollu ntqal wara laqgħa li saret bejn Biden u l-Ministru għall-Affarijiet Barranin Ingliż Dominic Raab, fejn dan tal-aħħar spjega l-aħħar żviluppi dwar Brexit.